
Поглавље I

ОПШТИ ПРИНЦИПИ

А. Целокупни поступци и методе за руковање, који спречавају  неовлашћеним особама приступ тајним подацима у ................ (име органа јавне власти);

Б. Процедуре за креирање (стварање), евидентирање, руковање, предају, архивирање и уништавање тајних података (носача и докумената).

1. Упутство се примењује

На организационе јединице ........................... (име органа јавне власти), и све запослене, као и особље, којем је потребан приступ тајним подацима за време њиховог рада; и примењује на основу постојећих релевантних прописа о заштити тајних података.

2. Тумачење  принципа

Регистар: организациона јединица у оквиру ................ (име органа јване власти) одређена да прима, дистрибуира и руководи тајним подацима;

Подрегистар: организациона јединица коју је овластио .................. (руководилац органа јавне власти) за руковање тајним подацима, која делује под техничким надзором регистра;

Руковалац тајним подацима: физичко лице или организациона јединица одређена од стране руководиоца органа јавне власти да рукује тајним подацима. 




3. Ознаке степена тајности, означавања и скраћенице националних и страних тајних података  које је потребно зашитити

Ознаке степена тајности:

            а) ДРЖАВНА ТАЈНА (ДТ) -  TOP SECRET 
b) СТРОГО ПОВЕРЉИВО (СП) – SECRET 
c) ПОВЕРЉИВО (П) – CONFIDENTIAL 
d) ИНТЕРНО (И) – RESTRICTED 




Поглавље II

ПЕРСОНАЛНА БЕЗБЕДНОСТ

4. Приступ тајним подацима

4.1 Само овлашћена физичка и правна лица имају приступ тајним подацима чији приступ се захтева за извршавање послова и задатака од интереса за националну и јавну безбедност, одбрану, унутрашње и спољне послове Републике Србије, као и заштиту страних тајних података, која су прошла безбедносну проверу на одговарајућем нивоу, и која поседују сертификат за приступ националним и страним тајним подацима,  које се налазе на одговарајућој листи „потребно да зна“ и која су потом потписале неопходну изјаву о чувању тајности (у складу са принципом – потребно да зна), а на основу Закона о тајности података и потврђених билатералних Споразума о узајамној заштити и размени тајних података између владе Републике Србије и страних држава и међународних организација.

4.2 Одговорно лице које одлучује о степену тајности, руковалац тајних података и орган јавне власти/физичко и правно лице које поседује тајне податке је овлашћено да  приступи овим подацима, без посебног овлашћења за приступ. Приступ страним тајним подацима тајним подацима неће бити дозвољен само на основу статуса или функције.

4.3.Страним тајним подацима степена тајности ознаке СТОГО ПОВЕРЉИВО (SECRET) имају приступ само лица која су добила безбедносни сертификат степена SECRET, издат на основу безбедносне провере и решења степена тајности СТРОГО ПОВЕРЉИВО. На основу поменутог Канцеларија Савета издаје документа о безбедносном сертификату на основу провере лица и та лица добијају овлашћење за приступ страним тајним подацима и потписују изјаву о тајности.

4.4.Страним тајним подацима степена тајности ознаке ПОВЕРЉИВО (CONFIDENTIEL) могу присупити лица која имају одговарајући безбедносни сертификат. На основу поменутог Канцеларија Савета издаје документа о безбедносном сертификату на основу провере физичког лица и та лица добијају овлашћење за приступ тајним подацима и  потписују изјаву о тајности. Лице за приступ националним и страним тајним подацима степена тајности ИНТЕРНО – RESTRICTED,  само потписује неопходну изјаву о чувању тајности (у складу са принципом – потребно да зна), односно није му потребна безбедносна провера.

4.5.Лице које има овлашћење за приступ тајним подацима треба да је упознато са  безбедносним прописима о заштити тајних података у Републици Србији и мора да потпише изјаву о чувању тајности.

4.6. Овлашћени приступ престаје са његовим укидањем.

4.7.Лице која има овлашћење за приступ националним и страним тајним подацима ће заштитити ове податке које је претходно добила и после истека његовог/њеног овлашћења за приступ, и у таквом случају ће он/она потписати изјаву о чувању тајности и бити упознато са последицама у случају одавања тајних података (дебрифинг).

4.8.Руковалац тајних података води евиденцију решења корисника тајних података и потписаних изјава о чувању тајности.

4.9.Овлашћење за приступ тајним подацима се укида уколико руководилац органа јавне власти утврди да је дошло до:

- прекида или престанка радног односа или службе;
- процени да не постоји потреба да се приступи националним и страним тајним подацима;
- уколико се безбедносни сертификат укине од стране Канцеларије Савета.

4.10. Руководилац органа јавне власти решењем привремено ограничава право приступа кориснику тајног податка, ако је против њега покренут кривични, прекршајни или дисциплински поступак

Руковалац тајним подацима иницира укидање безбедносног сертификата у претходно наведеним случајевима.

4.11. Руковалац тајним подацима, у ситуацији када је потребно покренути нове поступке безбедносних провера утврђује и обавештава руководиоца органа јавне власти 6 месеци пре истека важности безбедносног сертификата лица - корисника тајног податка.

4.12. Руковалац тајним подацима мора да учествује на свим обукама које организује Канцеларија Савета.


Поглавље III

ФИЗИЧКА БЕЗБЕДНОСТ

5. Попуњавање захтева за физичку безбедност

5.1. .......................... (име органа јавне власти), националним и страним тајним подацима може се руковати само у Безбедносним  зонама I/II степена. Подрегистар ............................. (име органа јавне власти) се налази на .......................................(адреса).

      Административне зоне су ................................(просторије), јер се улазак у    поменуте просторије редовно снима и надгледа.

5.2. Просторије Безбедне зоне II степена су опремљене са ..............................
............................. детекторима, чији сигнали се очитавају у алармном центру који је лоциран у ..................................... .

5.3. Главни зидови безбедносних зона  су дебљине ...................цм, и
отпорни су на физичку спољну опасност.

5.4. Прозори просторија (уколико постоје прозори) су заштићени на основу прописа који се односе на заштиту тајних података. Алармни систем сигнализира покушаје упада и пролаза кроз прозор.

5.5. Одговарајући систем региструје сваки улаазак у безбедносну зону, која се налази  у ............................. Сваки улазак и излазак се контролише (снима) и региструје.

5.6. Безбедносна врата су такође опремљена са сигурносним бравама, и системом за праћење уласка у складу са стандардима. Браве на безбедносним вратима се закључавају на .................. места и имају одговарајући технички сертификат ...................................

5.7. Безбедносна зона је опремљена са касом која има нумеричку комбинацију за рачвасту браву и који по својој величини одговара потребама .......................... (име органа). Руковалац тајним подацима такође поседује одговарајући сеф за одлагање кључева и шифри.

5.8. Обрада националних и страних тајних података се врши у административним и безбедносним зонама (конкретна ситуација ће се касније описати).

5.9. Улазак у безбедносну зону је могућ само из административне зоне. Осигурана безбедносна врата на административној зони, су опремљена са одговарајућим сигурносним бравама и системом за улазак.

5.10. Лица са пратњом су регистрована у посебним  књигама од стране руковаоца уз претходно одобрење руководиоца.

5.11. Чишћење Безбедне зоне I/II степена се обавља само у присуству руковаоца органа јавне власти. За време чишћења просторије, тајни подаци се закључавају у касу/сеф.

5.12. Посебна пажња се усмерава на усклађивање са захтевима за заштиту од пожара и заштите на раду. Боца за гашење пожара се поставља у безбедносној зони.

5.13. Просторијама за чување података у Безбедносним зонама I/II степена има приступ само Руковалац тајним подацима.






Поглавље IV

АДМИНИСТРАТИВНА БЕЗБЕДНОСТ

6. Евиденционе књиге

А) Главно евидентирање

6.1. Главно евиденциона књига
За регистровање предмета за управљање националним и страним тајним подацима тајним документима

Б) Основно евидентирање

6.2. Скраћени деловодник (за сваки степен тајности одвојено, у складу са одређивањем степена тајности евидентираних докумената у њему)

6.3. Курирска књига (за сваки степен тајности одвојено, у складу са одређивањем степена тајности евидентираних докумената у њему)


Остало евидентирање

6.4. Књига евиденција носача дигитализованих података (за сваки степен тајности одвојено, у складу са одређивањем степена тајности евидентираних докумената

6.5. Књига печата

6.6. Шифра која замењује евиденцијски запис

6.7. Књига евиденције инспекције

С) Руковање документима

Евиденција извештаја

6.8. Записник о уништењу тајних података (за сваки степен тајности одвојено, у складу са одређивањем степена тајности евидентираних докумената у њему)

Налози

6.9. Интерна доставна књига  (одвојено за  тајне податке за сваки степен тајности)

6.10. Евиденција спакованих пошиљки (одвојено за тајне податке за сваки степен тајности)

6.11. Доставна листа спољне доставе (одвојено за тајне податке за сваки степен тајности).

6.12. Специјална коверта за магнетске носаче података (провера степена ознаке тајности носача података)

6.13. Евиденција копија (одвојено, на основу степена ознаке тајности)

Средства

6.14. Евиденција о копијама кључева

Друга средства

6.15. Одобрење за транспорт националних и страних тајних података (за информације за сваки степен тајности)

7. Правила поступака  који се односе на регистровање националних и страних тајних података

7.1  Регистровање, паковање, итд.  националних и страних тајних података се може обавити једино у регистру/подегистру.

7.2. Испорука и преузимање тајних података се може извршити једино у посебно одређеном простору.

7.3. Креатор тајног документа иницира од руковаоца подрегистра евидентирање тајних докумената издатих од стране  ........................... (име органа јавне власти).

7.4. ЗАБРАЊЕНО је уношење мобилних телефона, камера са неразвијеним филмовима, видео камера, компјутерима, као и ватреног оружја у безбедносну или административну зону.

7.5. Потребно је пре и после радног времена  проверити да ли су сви прозори и врата затворени.

7.6. Руковалац регистра/подрегистра предаје националне и стране тајне податке (документе) за обраду и употребу из подрегистра (то се  документује). По завршетку радног времена потребно је вратити документа руковаоцу регистра/подрегистра ради новог архивирања, које је такође потребно документовати.

7.7. Руковалац  укључује и искључује алармни систем.

7.8.  Руковалац чува регистар тако да сви записи остану јасни. Погрешни записи се не прецртавају, већ се танко подвлаче, а тачан запис се пише поред (или изнад прецртаног записа). Забелешка о исправци се потврђује са потписом и датумом. На оригиналном језику документа написаће се његов тачан наслов.

7.9. Само руковалац регистра/подрегистра и прималац могу преузети пошиљку која је послата из било које Институције НАТО/ЕУ, стране државе или националне организације. Испоруку отвора руковалац регистра/подрегистра, осим оних испорука са ознаком „пошиљку сме да отвори само прималац“.

7.10. За време преузимања пошиљке, руковалац регистра/подрегистра се мора уверити:

7.10.1. да ли је датум испоруке/преузимања записан и да ли одговара датуму написаном на самом паковању,
7.10.2. да ли се наслов пошиљке подудара са насловом на поменутој адреси;
7.10.3. да ли је испорука исправна;
7.10.4. после отварања испоруке потребно је проверити да ли се датуми на паковању и на документу подударају;
7.10.5. да ли је испорука предата у целости упоређујући бројеве досијеа на паковању и на документима;
7.10.6. да ли је документ примљен у целости узимајући у обзир и одређени број страна, анексе, прилоге, итд.

7.11 У случају да руковалац регистра/подрегистра не сме да зна садржај поменуте испоруке, прималац ће обавестити њега/њу о неопходним  подацима ради регистровања. Прималац исписије бројеве досијеа на документ или на коверту. У том случају прималац ће преузети одговорност за заштиту документа унутар регистра/подрегистра, или ће он/она однети поменути документ у затвореној коверти до руковаоца тајних података.

7.13. У случају да се пошиљка отвори грешком, особа која је отворила ће је   запечатити и у записнику навести разлоге отварања пошиљке и околности у  којима је отворена. Потребно је да поменуту забелешку преузме прималац заједно са документом.

7.14. Испорука које има ознаку „пошиљку сме да отвори само прималац“, предаје се примаоцу неотворена, само на основу потписа.

7.15. У случају да се погреши адреса испоруке потребно је  пошиљку вратити   пошиљаоцу. Уколико се на паковању пошиљке налази ознака „Хитно“, после обавештења органа који су послали испоруку, процедура ће се наставити на основу њихов коначне одлуке.

7.16. Уколико се током преузимања примети да је пошиљка поломљена, онда ће се пошиљка отворити у присуству особе која је донела. У случају да су се изгубили одређени документи, потребно је направити забелешку, коју ће потписати обојица, и потребно је обавестити орган који је послао пошиљку. Копија забелешке ће се послати пошиљаоцу.

7.17. У посебном случају ће се обавестити руковалац тајних података и поступак ће се наставити у складу са Планом заштите националних/страних тајних података за ванредне и хитне случајеве.

7.18. Потребно је послати ванредни извешатај директору Канцеларије Савета о пробијању заштите националних/страних тајних података.

8. Стављање печата у регистру/подрегистру

8.1. Доле су наведени печати који се користе у регистру/подрегистру:
- печат за попуњавање;
- печат за заглавље;
- печат за пријем пошиљке;
- округли печат за потврду;
- печат за идентификацију анекса.
8.2. Доле су наведени печати које се користе на енглеском језику:
-	печат за заглавље;
-	печат за попуњавање;
-	округли печат за потврду;
-	печат за идентификацију анекса.


8.3. Сваки печат се употребљава на основу његове функције одређене његовим сврхом. Одговарајући (Енглески) облик печата се користи у међународној размени на ковертама, на паковањима и на дозволама курира.


9. Регистровање националних и страних тајних података

9.3. Сваки национални и страни тајни податак који се добије или створи у регистру/подрегистру мора се завести. Печат за попуњавање ће се ставити на папир ради испуњавања података. У случају да не постоји папир за попуњавање података (ЦД, магнетски диск) онда ће се употребити образац, на коме се мора регистровати  свака промена (нпр. прецртавање, брисање). Потребно је навести број досијеа и на носачу података и на обрасцу.

9.4. Евидентирање носача података се врши на основу серијског нумеричког система за попуњавање наведеног у под-бројевима, у регистарској књизи за ручно попуњавање.

9.5. Евидентирање почиње са серијским бројем 1 од 1. јануара сваке године  и наставља се сталним порастом бројева све до краја године. На крају године регистарски запис је потребно запечатити под последњим серијским бројем који се мора подвући, и испод кога је потом потребно написати фразу, нпр. „Затворено 31. децембра 2024.г.“. Руковалац регистра/подрегистра потписује поменуто.

9.6. Евидентирање поверљивих националних и страних документа се врши у одвојеним регистарским записима на основу степена тајности. Регистраски  запис се може користити годишњим настављањем уношења нових серијских бројева све док се регистраски запис не испуни.

9.7. Заглавње регистарског записа је потребно испунити тако да се тачно наведу подаци пријема, стварања, предаје и архивирања, затим број њихових копија, њихов обим, серијски број копија, субјекти и места чувања/заштите различитих копија  које је потребно успоставити.

9.8. Пошиљка која садржи националне и стране тајне податке се може предати само ако је испорука и преузимање потврђена потписом и датумом.

9.9. Ако после радног времена преузима документ, који садржи националне/стране тајне податке, означене са „ХИТНО“ или „БЕЗ ОДЛАГАЊА“, онда он/она путем телефона обавештава примаоца и администратора о пристизању пошиљке, која се чува неотворена све до предаје (поменута предаја се може извршити уз присуство особе која има безбедносни сертификат одговарајућег степена).

9.10. .............................................. предаје пошиљку која је примљена после радног времена и која није означена са „ХИТНО“ у регистар/подрегистар ради њеног завођења најкасније почетком следећег радног дана. Заштита пошиљке и њена предаја у регистар/подегистар се врши на основу постојећих правила.


9.11. Приликом преузимања потребно је проверити:
· целовитост паковања пошиљке;
· да ли се подударају записи на гаранцији за пренос и на паковању;
· да ли постоје сумњиви знаци на пошиљци.

10. Руковање кључевима и шифрама

10.1 Руковалац органа јавне власти (регистра/подрегистра) управља кључевима административне и безбедносне зоне. Свака   особа која има овлашћење за улазак добија личну шифру, чије записивање је забрањено. Руковалац тајних података одлаже резервне кључеве и личне шифре особа, овлашћених за улазак у посебан сеф закључан шифром са оригиналним печатом на неуништивој коверти.

10.2 Шифре ће се променити:
· због неовлашћеног приступа;
· због промене особља за заштиту (промене, одласка, итд)
· најмање једном у 6 месеци.


10.3 После завршетка радног времена обезбеђење одлаже кључеве који се користе у сеф, у закључаној кутији. Обезбеђење нема приступ кључевима. Узимање и враћење кључева се мора документовати.

11 Копирање и репродукција докумената који садрже националне и стране тајне податке

11.1 Прималац може затражити копију или репродукцију националних и страних тајних података.

11.2 Копирање или репродукција националних и страних тајних података се може извршити једино у безбедносној зони и регистру/подрегистру, стого је ЗАБРАЊЕНО урадити поменуто у другим организационим јединицама (одељењима).

11.3 Копију (репродукцију) може носити само особа која поседује овлашћење за приступ одређеног степена (сертификат за приступ тајним подацима).

11.4 На копији која се оставља у безбедносној зони и регистру/подрегисту, наводи се да је документ копиран или репродукован, име особе која је наручила копирање и направила копију и број копије документа.

11.5 Доле наведене клаузуле ће се користити у случајевима копирања или репродукције:

11.5.1 Умножавањем копије оригиналног документа који се чува у подегистру се приказује:
КОПИРАНО: у ............ копије
Једна копија:  ........ страна
број копије: ___/____
Примљено:    Број ** копије:
.................................................
.................................................
.................................................
Број _____ репродуковане копије:


11.5.2 Уколико се изврши додатна репродукција (чак иако су друге репродикције документа направљене), после извршавања горе наведене клаузуле, друга калузула приказаће:

Додатна репродукција: у ...................копија
Једна копија: ................страна
Регистраски број репродукције: ___/___
Примљено: 	број ___ репродуковане  копије:
Број ___ репродуковане копије
Број ___ репродуковане копије

11.5.3 Репродуковане копије документа приказаће:

Направљено:  ___  копије
Умножено:   ____ копије
Једна копија има:  ........ страна
Досије бр: _____
Админ: (тел) ..............(______)
Регистарски број:  ................
Примљено: ....................


11.5.4 Додатне репродуковане копије документа приказаће:

Направљено:   ___ копије
Репродуковано:  ___ копија
Једна копија има:  ..... страна
Досије број: ______
Админ:  (тел)  ......... (______)
Регистарски број репродукције: .......
Примљено:



12.   Превод документа који садржи стране тајне податке/информације

12.1 Прималац може затражити превод уз писану напомену на документу.

12.2 Превод може обавити особа која је прошла безбедносну проверу, има овлашћење за приступ и потписану изјаву о тајности.

12.3 Степен тајности оригинала и преведеног документа је исти.

12.4 Клаузула која се односи на копију која се чува у безбедносној зони и регистру/подрегистру садржаће превод, име особе која је затражила превод и особе која је превод извршила и број копија преведеног документа.

12.5 Копија преведеног документа садржаће:

Превод је направљен: у ............... копије
Једна копија има:  ....... страна
Одобрио: ..................
Превео: ...................
Примио: бр. 1 копије: .............

12.6 Превод документа садржаће:

Превод је направљен: у ............... копија
Једна копија има:  ....... страна
Превео: ...................
Примио: бр. 1 копије: .............


13.   Пренос и транспорт документа који садржи националне или стране тајне податке

13.1 Документ који садржи националне или тајне податке не сме бити послат поштом. Подаци који нису поверљиви могу бити прослеђени као регистрована пошиљка.

13.2 Слање пошиљке која садржи националне или стране тајне податке на територији државе може бити спроведено путем курирске службе за степен тајности ИНТЕРНО или путем курира за степене тајности ПОВЕРЉИВО, СТРОГО ПОВЕРЉИВО, ДРЖАВНА ТАЈНА (два курира, возило, посебна торба са шифром).

13.3 Национални и страни тајни подаци морају бити прослеђени – са изузетком прослеђивања у оквиру објекта – у двоструком паковању (коверти) у складу са следећим:

13.3.1 на унутрашњој коверти треба да буде наведено име органа који шаље, степен тајности, број акта, име онога коме је упућено  и друга неопходна посебна упутства за руковање имајући у виду важност и заштиту информација (нпр:  „на личност онога коме је упућено“).

13.3.2 на спољној коверти биће написано само име органа који шаље пошиљку и име и адреса органа коме је пошиљка упућена, и упутства за руковање намењена куриру (нпр:  „у случају инцидента или у специјалним случајевима само орган који је пошиљку послао сме да је отвори“).

13.4 У случају слања докумената са ознаком ПОВЕРЉИВО (CONFIDENTIAL) или вишег степена тајности, курир мора имати сертификат у складу са степеном тајности документа који треба да проследи или виши степен овлашћења.

13.5 Подаци (информације) степена тајности ИНТЕРНО (RESTRICTED) или вишег степена у електронском облику биће прослеђени уз употребу алата за шифровање које је одобрило Национално тело за крипто контролу – Министарства одбране.

13.6 Приликом прослеђивања истом примаоцу  - без обзира на степен тајности –  на носачу података који се налазе у истој коверти стајаће ознака курира (log)  на 3 копије, копије бр. 1 и 2 биће стављене у коверат. У том случају на коверти ће стајати само број овог записа (log-а). После потврђивања предавања, копија оригинала (копија бр. 1) log-а биће враћена пошиљаоцу.

13.7 Слање страних тајних података у иностранство организовано је од стране Централног регистра путем дипломатског или конзуларног курира.

14.  Креирање тајних података/информација

14.1 Креатор и корисник морају примењивати ознаке тајности које се налазе у овим правилима.

14.2 ......................... (начелник датог органа) овлашћен је да врши означавање тајности од стране ........................... (име органа јавне власти). Овај орган може бити одабран на основу Закона о тајности података који се односи на члана особља који има овлашћење да издаје у ..............................

14.3 Носилац података који је произведен уз помоћ тајних података, ако садржи и тајне податке творца, не сме бити означен нижим степеном тајности од степена тајности који је подацима доделио онај од кога су информације потекле.

14.4 На одговору на поверљив документ биће поновљен степен тајности у складу са његовим садржајем, на њему неће бити аутоматски степен тајности документа. Да би се избегло оштећење тајних података биће доступан само минималан број података о датом документу.

14.5 Уколико произведена информација не садржи информације којима је степен тајности одредио онај од кога су потекле, информација ће, ако је оправдано и ако се поступа у складу са правилима означавања, бити означена у складу са правилима која се односе на националне тајне податке. Осим тога, уколико их треба послати у иностранство, степен тајности ће бити означен на енглеском језику. Одређивање степена тајности иницира особа која је до информације дошла током вршења својих задатака.

15.  Контрола, промена и укидање степена тајности

15.1 Одлуку о промени типа/степена тајности националних или страних тајних података може донети само лице/организација од које је информација потекла

15.2 Ради одржавања докумената са степеном тајности ДРЖАВНА ТАЈНА, СТРОГО ПОВЕРЉИВО, ПОВЕРЉИВО и ИНТЕРНО вршиће се у складу са Законом о тајности података.

15.3 Ако креатор тајног податка промени или укине степен тајности података, почетна класификација ће бити прецртана једном линијом на првој страни носача података а одмах испод ње или изнад ње биће унет нови степен тајности. У наставку ће бити унето име лица које је ту одлуку донело, потпис лица које је унело промену и датум контроле. Сва лица којима је та информација прослеђена биће обавештена о промени.

15.4 Период важности степена тајности сваког документа зависи од садржаја и од догађаја који се десе пре обавезне контроле. У том случају, период важења степена тајности завршава се због датих догађаја. У том случају онај коме је документ послат неће бити обавештен.

16.  Званични и безбедносни захтеви приликом креирања тајних података

16.1 На основу међународних уговора, руководилац органа јавне власти који има овлашћење да креира тајни податак, мора да поседује сертификат за приступ тајним подацима у складу са степеном потребним за извршење тог задатка.

16.2 У свакој фази креирања документа степен тајности ће бити усклађен са захтевима физичке безбедности.

16.2.1 Подаци са ознаком ДРЖАВНА ТАЈНА, СТРОГО ПОВЕРЉИВО И ПОВЕРЉИВО биће обрађиване само у Безбедној зони 1. и 2. СТЕПЕНА. Неовлашћено лице не сме имати приступ информацијама.

16.2.2 Подаци са ознаком ИНТЕРНО могу бити креирани у оквиру административне зоне Неовлашћена лица не смеју имати приступ информацијама.

16.3 Документ ће садржати ознаку степена тајности у већем и дебљем фонту од фонта којим је писан документ и на следећи начин:

16.3.1 на врху и на дну спољног дела коверте,
16.3.2 на врху и на дну предње стране,
16.3.3 на врху и на дну сваке стране.

16.4 Ако поједни делови или чланови документа имају посебан степен тајности, степен тајности ће бити написан на почетку конкретног дела  великим почетним словима. (нпр. ДТ, СП, П. и И.).

16.5 Име органа од кога је документ потекао и статус од стране руководиоца ............................. (име органа јавне власти)  биће обележени у заглављу документа.

16.6 На документима са ознаком тајности број акта биће заглављу, Свака страница при врху ће бити означена степеном тајности. Ако има више страна документа, свака мора бити обележена нумерички.

17.  Обрада и руковање нцаионалнил/страним тајним подацима

17.1 Особа која има овлашћење може приступити тајним подацима само у Безбедној зони.

17.2 Преузимање и/или приступ сваког националног/страног тајног податка биће потврђен у одвојеном обрасцу у коме ће бити тачан датум и потпис овлашћеног лица.

17.3 ЗАБРАЊЕНО је руковати националним/страним тајним подацима или их чувати на компјутеру који је повезан са мрежом.

17.4 Биће коришћени само они носачи електронских података који су унапред унети у безбедносну зону.

18.  Уништавање докумената

18.1 Руковалац подрегистра ће благовремено припремити у архиву (уништавање) документе који више не улазе у његове суштинске задатке. Документи и носачи података који садрже националне/стране тајне податке биће прегледани до краја сваке године.

18.2 Током архивирања, руковалац регистра у органу јавне власти даје предлог руководиоцу у вези са дужином периода за чување и са датумом за уништење. Он уноси предлог – у години у којој се завршава период чувања – на документ после регистарског броја предмета (ако број постоји), или, ако не постоји, било где на првој страни документа. Предлог ће бити дат на потписивање претпостављеном који је овлашћена за руковање у архиви, који, након одобрења, ставља свој потпис и датум на њега.

18.3 У ............................. (име органа) .................................. овлашћен је за архивирање.

18.4 После налога за архивирање (предлог, датум, потпис), документ ће бити враћен у безбедносну зону ради даљег поступка.

18.5 Документи које треба одмах уништити биће унети у записник о уклањању и записник о уништењу по редоследу њиховог враћања и биће уништени после одобрења руковаоца тајних података. Податак о уништењу забележиће комисија од 3 члана са сертификатом у клаузули на крају документа.

18.6 Документи чији запис треба сачувати у безбедносној зони,  а онда треба да буду уништени, биће забележени у записнику о уништењу и у записнику о уклањању у складу са годином уништења.

18.7 Записник о уништењу и записник о уклањању биће вођени у листи одобрења у запису главног регистра.

18.8 На документе преузете ради руковања у архиву биће унет број уноса у одговарајући регистар у року од 5 радних дана и биће чуван са њима. У исто време, да би био унет у извештај,

18.9 Документи трајно унети у записник о уништењу биће уништени од стране комисије.

19.  Документи који се архивирају

19.1 Треба сачувати у архиву до завршетка рада органа; у случају завршетка, наследник треба да сачува:

а)  запис у главном регистру;
в)  записе из подрегистра;
с)  регистар лица која имају овлашћење за класификацију и приступ;
d)  регистарски запис печата;
e)  записник о уништењу.

19.2 Могу бити уништени после њиховог дефинитивног истека:

После 10 година:

a) записи из регистра;
b) регистар магнетних носача података;
c) књига испорука;
d) курирска дозвола;
e) курирски запис.

10 година после уништења повезаних докумената:

а)  образац уз поверљиве податке.

После годину дана:

a) запис о репродукцији
b) дозовола за транспорт поверљивих информација;
c) образац уз магнетне носаче података.

19.3 Образац уз националне/стране тајне податке улази у записник о уништењу, биће чуван 10 година на серијском броју оригиналног документа коме образац припада, до уништења документа. „Коментари“ у заглављу биће попуњени речју „Образац“.



Поглавље V


КОНТРОЛА

20.  Контрола

20.1 Постојање националних/стране  тајних докумената, а повремено и оних који нису тајни, и усклађивање са правилима руковања документима сваке године ће контролисати унутрашња контрола од 2. јануара до 20. фебруара. Резултати рада ће бити унети у записник и биће чувани до 10 година. По споровођењу поступка унутрашње контроле, писмено ће се известити руководилац органа јавне власти.

20.2 У исто време комисија ће контролисати степен тајности и привремену сврху тајних података.

20.3 Приликом смене руковаоца органа јавне власти, комисија ће спровести контролу у вези са тајним подацима.

20.4 Руковалац органа јавне власти вршиће контролу националних /страних тајних докумената после сваког квартала. У случају да неки документ недостаје, то ће бити пријављено руководиоцу органа јавне власти.

20.5 Руковалац органа јавне власти извршиће контролу пре почетка дужег одсуства са посла (одмор, ...).

20.6 Директор Канцеларије Савета и руководилац органа јавне власти  затражиће комисијску контролу у било које време ако било који од њих примети озбиљне нерегуларности или неправилности у раду.


Поглавље VI

РУКОВАЛАЦ ТАЈНИХ ПОДАТАКА И РУКОВАЛАЦ ПОДРЕГИСТРА


21.  Задаци руковаоца тајних података

21.1 Руковаоца тајних података  поставља руководилац органа јавне власти који поседује одговарајући безбеднсони сертификат у сарадњи са Канцеларијом Савета. Руковалац тајним подацима је непосредан саветник руководиоца тог органа. Руковалац тајним подацима је лично задужен/а за примену додељених задатака.

21.2 Руковалац тајних података:

· штити националне/стране тајне податке у ............................. (име органа јавне власти);
· усклађује све безбедносне задатке у оквиру институције, и ка компетентним органима безбедности;
· предлаже вршење безбедносне провере лица којима је у раду неопходан приступ националним/страним тајним подацима. Пре истека времена важења овлашћења он/она благовремено обезбеђују обнављање сертификата за приступ тајним подацима.
· проверава да ли свако лице поседује дозволу за приступ и изјаву о тајности;
· води евиденцију решења, сертификата и изјаве о тајности, за случај истека овлашћења за приступ из било ког разлога и предузима мере у сарадњи са  Канцеларијом Савета у вези са одузимањем овлашћења;
· припрема безбедосну регулативу и планове за хитне ситуације и контролише њихово спровођење;
· мења безбедносне шифре ако је то потребно;
· чува други кључ безбедносних зона, канцеларија и безбедних просторија за складиштење и шифре за откључавање;
· разрађује план за спровођење безбедносних овлашћења и правила за руковање заштитном опремом;
· планира, организује и примењује годишње контроле документата у административној и безбедносној зони и прослеђује извештаје о резултатима контроле регистру у писаном облику и руководиоцу органа јавне власти.
· обавештава Канцеларију Савета о сваком компромитовању националних/страних тајних података или о својој сумњи;
· редовно похађа обуку коју организује Канцеларија Савета.
· у сваком случају присуствује безбедносним контролама које спроводе организационе јединице у ................................. (име органа);
· контролише усклађеност са правилима која се односе на пријем, руковање, складиштење, копирање, слање и уништење националних/страних тајних података;
· [bookmark: _GoBack]обавештава Канцеларију Савета о сваком утицају који се може протумачити као безбедносни ризик по особље и спроводи даљу координацију са Канцеларијом Савета;

21.3 Задатак руковаоца регистра/ подрегистра

· рукује носачима података (документима) у просторији за руковање документима;
· шаље моделе потписа Централном регистру (не факсом, у оригиналу) у случају формирања новог подрегистра или доласка новог руковаоца подрегистра;
· благовремено припрема и шаље курирску пошту;
· пружа брзе, тачне и љубазне услуге руковаоцима подрегистара;
· бележи личне податке о лицима која у пратњи долазе у подрегистар;
· прави копију примљених CD ROM и компјутерских регистрација носача података (само ако подрегистар поседује акредитацију за то);
· професионално води подрегистар и усклађује пружање услуга;
· шаље примљене испоруке после отварања надлежном старешини;
· познаје локална правила у вези са заштитом националних/страних тајних података и план за хитне ситуације.









Поглавље VII


ЗАВРШНЕ ОДРЕДБЕ



22. Завршне одредбе

22.1 За свако питање које није дефинисано овом регулативом, примењују се одредбе Закона о тајности података и подзаконских аката.






Датум: ............................... Место



................................................
(руководилац органа јавне власти)









 16 од 21

image1.png




